'U bacine d'u jume jè 'mbortande pe' quanne arreguarde le origgene culturale d'a Cine meridionale. Jè state scupìrte ca eca stonne attivetate umane 'ndorne a ll'arèe d'a dighe de le Ttréde Gole de ôsce a die da ben vindesètte millenne, accumenzanne 'u dibattite arreguarde a le origgene d'u popule cenise. Ind'ô Periode de le primavère e de le autunne, ne stavane lle statère de Ba e Shu longhe 'a rive ovest d'u jume, ind'ô Sichuan, ind'ô Chongqing de ôsce a die e ind'à ll'ovest dell'Hubei; 'ô state de Chu se iacchijève verse 'a metata d'u corse, coprenne cchiù o mène 'a vanne de Hubei, Hunan, Jiangxi, e Anhui meridionale. Le statère Wu e Yue se iacchijèvene a est d'u jume, ind'à lle Jiangsu, Zhejiang e Shanghai de ôsce a die. Pure ce 'a reggione d'u Jume Gialle erère cchiù ricche e prospere a quidde timbe, 'u clime cchiù mite e l'ambiende cchù pacifeche honne fatte addenvendare 'a vanne d'u Jume Azzurre cchiù adatte a ll'agricolture.